નવી દિલ્હી: આજે અષાઢી બીજના દિવસે દેશભરમાં રથયાત્રા અંગે ભારે હર્ષોલ્લાસ નજરે પડી રહ્યો છે. દેશમાં ઠેર ઠેર યોજાતી રથયાત્રામાં શ્રદ્ધાળુઓ ભારે ઉત્સાહ-ઉમંગ સાથે ભાગ લઈ રહ્યા છે. ખાસ કરીને ઓડિશાના જગન્નાથપુરીમાં આજે ભારે રંગેચંગે ભગવાન જગન્નાથની રથયાત્રા શરૂ થઈ ગઈ છે. રથયાત્રા માત્ર ભારતમાં જ નહીં, બલકે સમગ્ર વિશ્વનો એક મહત્ત્વપૂર્ણ ધાર્મિક ઉત્સવ છે. રથયાત્રામાં ભાગ લેવા માટે મોટી સંખ્યામાં લાખો શ્રદ્ધાળુઓ અને પ્રવાસીઓ જગન્નાથપુરી આવે છે.